IETS VIR DIE HART: DRA VRUGTE
Onderwerp: IETS VIR DIE HART: DRA VRUGTE Thu Jul 15, 2010 4:51 pm
Jesus het gese: "Elkeen wat egter vrugte oplewer,snoei Hy sodat dit nog meer vrugte kan dra."
Wingerde het slegs een doel: om druiwe voort te bring. Energie wat op enigiets anders gespandeer word,word gemors.
Die snoeier het vier dinge in gedagte: verwyder alles wat dood is of besig is om dood te gaan; maak seker dat sonlig by die vrugtedraende takke uitkom; verhoog die grootte en gehalte van die druiwe; moedig nuwe druiwe aan om te ontwikkel.
Om plek te maak vir die oorvloed wat Christus vir jou bediening het, sal Hy dele van jou lewe wat kosbare tyd en energie verspil, wegsny.
Hy wil Sy doel bereik, al verstaan jy dit soms nie. Sy oogmerk vir jou lewe vereis die wegsny van slegte gewoontes en gesindhede, verkeerde verhoudings, en enigiets wat jou aandag weglei van jou hoogste roeping.
Bid jy om God se seen in jou lewe? Vra jy Hom om jou meer vrugbaar in Sy diens te maak? Maak dan reg vir die snoeisker!
Snoei is die manier waarop God sulke gebede beantwoord. Ons neem soms die duiwel of ander mense kwalik vir die verliese in ons lewe.
Nee, God snoei ons. As jy gesnoei word:
1) Gee aandag; moenie hierdie seisoen van voorbereiding mors nie.
2) Vra God of jy gesnoei word vir groter vrugbaarheid, of oor sonde. As dit sonde is, kom tot inkeer en hervat die regte lewenspad.